A4-0233/96

Πρόταση κανονισμού του Συμβουλίου για τη θέσπιση καθεστώτος ενίσχυσης στους παραγωγούς ορισμένων εσπεριδοειδών (COM(96)0177 - C4-0321/96 - 96/0120 (CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιιολογική σκέψη 1α (νέα)

>Κείμενο μετά την ψηφοφορία στο ΕΚ>

ότι πρέπει να ληφθούν υπόψη οι δεσμεύσεις του κοινού Συμβουλίου της 23ης Σεπτεμβρίου 1993, σύμφωνα με τις οποίες οι αρχές της χρηματοπιστωτικής αλληλεγγύης και της κοινοτικής προτίμησης όπως ορίστηκαν κατά την έγκριση των προσανατολισμών της ΚΑΠ το 1992, πρέπει να τηρούνται σε όλους τους γεωργικούς τομείς,

(Τροπολογία 2)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι είναι σκόπιμο να δοθούν κίνητρα στη βιομηχανία μεταποίησης ώστε να προσανατολισθεί προς την παρασκευή νέων προϊόντων (νωποί και παστεριωμένοι χυμοί) για τους οποίους η Κοινότητα διαθέτει περισσότερες πιθανότητες να είναι ανταγωνιστική έναντι τρίτων χωρών,

(Τροπολογία 3)

Άρθρο 3, παράγραφος 2, πρώτο εδάφιο

>Αρχικό κείμενο>

2. Η ενίσχυση που αναφέρεται στην παράγραφο 1 καθορίζεται στο Παράρτημα, Πίνακας 1.

>Κείμενο μετά την ψηφοφορία στο ΕΚ>

2. Τα ποσά της ενίσχυσης που προβλέπονται στο Παράρτημα προσαρμόζονται παραλλήλως προς το επίπεδο της κοινοτικής αποζημίωσης της απόσυρσης την οποία καθορίζει το Συμβούλιο για τα νωπά προϊόντα, κατά τρόπον ώστε, σε οποιαδήποτε περίπτωση, το ποσό της ενίσχυσης να αντιπροσωπεύει τουλάχιστον την αρχική αναλογία που προτάθηκε από την Επιτροπή για την κοινοτική αποζημίωσης της απόσυρσης.

_______________

(1) ΕΕ C 191 της 2.7.1996, σελ. 7

(Τροπολογία 4)

Άρθρο 5, παράγραφος 1, τρίτη παύλα

>Αρχικό κείμενο>

- τα μανταρίνια, τις κλεμεντίνες και τα σατσούμας: 265.000 τόνοι

>Κείμενο μετά την ψηφοφορία στο ΕΚ>

- τα μανταρίνια, τις κλεμεντίες και τα σατσούμας: 365.000 τόνοι

(Τροπολογία 5)

Άρθρο 5, παράγραφος 2, εδάφιο 3α (νέο)

>Κείμενο μετά την ψηφοφορία στο ΕΚ>

Η εφαρμογή των διατάξεων των προηγουμένων παραγράφων δεν μπορεί σε καμία περίπτωση να οδηγήσει σε μείωση της ενίσχυσης άνω του 20%.

(Τροπολογία 6)

Άρθρο 6

>Αρχικό κείμενο>

Οι λεπτομέρειες εφαρμογής του παρόντος κανονισμού και ιδίως τα μέτρα ελέγχου και οι κυρώσεις, οι περίοδοι εμπορίας, τα ελάχιστα χαρακτηριστικά της πρώτης ύλης που παραδίδεται για μεταποίηση και οι οφειλόμενες στην υπέρβαση του κατωφλίου δημοσιονομικές επιπτώσεις, θεσπίζονται σύμφωνα με τη διαδικασία που προβλέπεται στο άρθρο 45 του Κανονισμού (ΕΚ) αριθ. /96.

>Κείμενο μετά την ψηφοφορία στο ΕΚ>

Οι λεπτομέρειες εφαρμογής του παρόντος κανονισμού και ιδίως οι περίοδοι εμπορίας, τα ελάχιστα χαρακτηριστικά της πρώτης ύλης που παραδίδεται για μεταποίηση και οι οφειλόμενες στην υπέρβαση του κατωφλίου δημοσιονομικές επιπτώσεις, θεσπίζονται εντός των ορίων των διαθέσιμων πιστώσεων σύμφωνα με τη διαδικασία που προβλέπεται στο άρθρο 45 του Κανονισμού (ΕΚ) αριθ. /96. Το ΕΚ ενημερώνεται για τις αποφάσεις που λαμβάνονται σχετικά με τις λεπτομέρειες εφαρμογής.

(Τροπολογία 7)

Άρθρο 6α (νέο)

>Κείμενο μετά την ψηφοφορία στο ΕΚ>

Άρθρο 6α

1. Η Επιτροπή αποφασίζει όσον αφορά τα μέτρα ελέγχου και τις κυρώσεις. Τα κράτη μέλη θέτουν σε εφαρμογή καθεστώς ελέγχου που επιτρέπει να εξακριβώνεται κατά πόσον τηρούνται οι προϋποθέσεις που ορίζονται στα προηγούμενα άρθρα.

>Κείμενο μετά την ψηφοφορία στο ΕΚ>

2. Τα κράτη μέλη κοινοποιούν στην Επιτροπή, το αργότερο ένα μήνα μετά την ημερομηνία θέσης σε εφαρμογή, τις διατάξεις που θεσπίζουν για να εξασφαλίσουν τον έλεγχο αυτό.

>Κείμενο μετά την ψηφοφορία στο ΕΚ>

3. Η Επιτροπή συνεργάζεται στη διεξαγωγή των ελέγχων της εφαρμογής του καθεστώτος αυτού που προβλέπονται από τα αρμόδια όργανα. Διενεργεί επίσης με δική της πρωτοβουλία, ελέγχους στους οποίους μπορούν να καλούνται να συμμετέχουν και εκπρόσωποι των κρατών μελών.

(Τροπολογία 8)

Άρθρο 6β (νέο)

>Κείμενο μετά την ψηφοφορία στο ΕΚ>

Άρθρο 6β

Σε περίπτωση που μία ενίσχυση καταβλήθηκε ή εισπράχθηκε αχρεωστήτως, τα κράτη μέλη προβαίνουν στην ανάκτηση των εν λόγω καταβληθέντων ποσών, αυξημένων κατά τον τόκο που καλύπτει την περίοδο από την ημερομηνία καταβολής έως την ημερομηνία ανάκτησης. Ως επιτόκιο λαμβάνεται το επιτόκιο που ισχύει για ανάλογες διεργασίες ανάκτησης στο εθνικό δίκαιο.

Ψήφισμα νομοθετικού περιεχομένου που περιέχει τη γνωμοδότηση του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για τη θέσπιση καθεστώτος ενίσχυσης στους παραγωγούς ορισμένων εσπεριδοειδών (COM(96)0177 - C4- 0321/96 - 96/0120 (CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0177 - 96/0120 (CNS)) ((ΕΕ C 191 της 2.7.1996, σελ. 7)),

- έχοντας κληθεί από το Συμβούλιο να γνωμοδοτήσει σύμφωνα με το άρθρo 43 της Συνθήκης ΕΚ (C4-0321/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τη γνωμοδότηση της Επιτροπής Προϋπολογισμών (A4-0233/96),

1. Εγκρίνει την πρόταση της Επιτροπής με την επιφύλαξη των τροποποιήσεων που της επέφερε το Σώμα[semigr ]

2. ζητεί από το Συμβούλιο να το ενημερώσει εφόσον προτίθεται να απομακρυνθεί από το κείμενο όπως το ενέκρινε το Σώμα [semigr ]

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.